এলাকাবাসীর অভিযোগ, সদর উপজেলার কাউগাঁ সাহেবগঞ্জ হাটখোলা এলাকার লিয়াকত আলীর কন্যা মোছাঃ লিমা আক্তারকে ১০ জানুয়ারী শ্বাসরূদ্ধ করে হত্যা করা হয়। আসামী মঞ্জুরুল ইসলাম বাবলার শেখপুরাস্থ বাসভবনে এ হত্যাকা- ঘটায়। এ ঘটনায় এলাকাবাসীর অভিযোগের ভিত্তিতে পুলিশ আসামী বাবলাকে আটক করলেও অদৃশ্য কারণে পরের দিন ছেড়ে দেয়। এলাকাবাসী বাবলাসহ অপরাপর আসামীদের নামে দিনাজপুর কোতয়ালী থানায় একটি অভিযোগ প্রদান করে। কিন্তু থানা মামলা নথিভুক্ত করেনি। ফলে বিক্ষুদ্ধ হয়ে ওঠে এলাকাবাসী। পরে আদালতের মাধ্যমে মামলা হলেও এখনও আসামীরা প্রকাশ্যে ঘুরে বেড়াচ্ছে। বিভিন্ন হুমকি-ধামকি প্রদান করছে। এজন্য এলাকাবাসী মানববন্ধনের মাধ্যমে আগামীদের গ্রেফতার করে দৃষ্টান্তমূলক শাস্তির দাবী জানিয়েছে। শান্তিপূর্ণ এসব কর্মসূচীর মাধ্যমে দাবী আদায় না হলে পরবর্তীতে আরও কঠোর কর্মসূচী প্রদান করা হবে বলে মানববন্ধনে বক্তারা উল্লেখ করেন। মানববন্ধনে উপস্থিত ছিলেন ৫নং শশরা ইউনিয়নের চেয়ারম্যান মোঃ রফিকুল ইসলাম, ৯ নং ওয়ার্ডের ইউপি সদস্য আনাপ, ৮ নং ওয়ার্ডের সাবেক মেম্বার সামসুল হক, ইউপি মেম্বার খলিলুর রহমান, ডাঃ সামসুল হুদা, লিয়াকত আলী, মঞ্জুরুল ইসলাম. আব্দুর রহমান, আমিন শাহা, বাবুসহ প্রায় ৫’শতাধিক এলাকাবাসী মানববন্ধনে অংশ নেন।